સાધ્વી સાથે બળાત્કારના કેસમાં સીબીઆઇ કોર્ટમાં નિર્ણય સાંભળવા માટે ગુરમીત રામ રહીમ તેમના કાફલા સાથે પંચકુલા જવા રવાના થયા છે. વધુમાં ગત બે દિવસથી તેમના સમર્થકો મોટી સંખ્યામાં પંચકુલા પહોંચી રહ્યા છે. આજે અનેક મહિલાઓ રામ રહીમ પહોંચી તે પહેલા તેમના સમર્થનમાં લાઠીઓ લઇને રસ્તાની બન્ને બાજુ ઊભેલી જોવા મળી હતી. જો કે સ્થિતિની ગંભીરતાને જોઇને સરકારે પહેલાથી જ ચાંપતો પોલીસ બંદોવસ્ત કરી રાખ્યો છે. વધુમાં હેલિકોપ્ટ અને ડ્રોનથી પણ તમામ વસ્તુઓ પણ નજર રાખવામાં આવી રહી છે. રામ રહીમે પણ પોતાના સમર્થકોને શાંતિ રાખવાનું કહ્યું છે.